I SS IONEN FOR DE EUROPÆISKE FÆLLESSKABER 
KOM(93) 450 endelig udg. 
Bruxelles, den 29. september 1993 
Forslag til 
RÅDETS BBSLUmXKO 
o« beayndigelse af republikken Portugal til at traf fe en 
undtagelsesforanstaltning fra artikel 2, stk. 1, og 
artikel 17 i sjette direktiv 77/3S8/BØF oa haraonisering 
af ædleasstaternes lovgivning oa oasatningsafgifter 
(forelagt af Kommissionen) 
BEGRUNDELSE 
Dette er et forslag til Rådets beslutning, der giver republikken 
Portugal tilladelse til at indføre en særlig foranstaltning i henhold 
til artikel 27 i sjette momsdirektiv 77/388/EØF af 17. maj 1977 om det 
fælles merværdiafgiftssystem '. senest ændret ved Rådets direktiv 
92/111/EØF af 14. december 19922). 
Med virkeliggørelsen af det indre marked er der sket en ændring i 
ordningerne for beskatning af tjenesteydelser inden for Det Europæiske 
Fællesskab. Undtagelserne i forbindelse med udførsel af varer og 
henførelse af visse varer under en toldprocedure er blevet ophævet, og 
det samme gælder de ordninger, hvorefter værdien af tjenesteydelser ved 
vareimport blev medregnet i det afgiftspligtige beløb. 
Under disse omstændigheder har princippet om territorial afgrænsning, 
når det anvendes på en række tjenesteydelser, således at disse pålægges 
afgift på det sted, hvor de faktisk udføres, den virkning, at en 
afgiftspligtig person, der ikke er etableret i den medlemsstat, hvori 
tjenesteydelsen præsteres, er forpligtet til at betale moms i denne 
medlemsstat og derpå anmode om tilbagebetaling i henhold til det 
ottende ' eller det trettende ' direktiv. Dette gælder først og fremmest 
tjenesteydelser, der udføres i forbindelse med arbejde på 
løsøregenstande, og udførelse af transportydelser, som udelukkende 
foregår indenlands, men som er direkte knyttet til en varetransport 
inden for Fællesskabet (den nationale forgrening af en varebevægelse 
inden for Fællesskabet). 
Det deraf følgende store antal tilfælde af anmodninger om 
tilbagebetaling i henhold til det ottende og det trettende direktiv er 
til hinder for den frie udveksling af tjenesteydelser inden for det 
indre marked. 
Endvidere ville en forudgående systematisk gennemgang af ansøgningerne i 
forbindelse med en stigning i antallet af sager meget let kunne forsinke 
momstilbagebetalingerne i henhold til det ottende og det trettende 
direktiv. 
Det er derfor i den forbindelse yderst vigtigt at overveje at træffe 
foranstaltninger, som hurtigt kan forenkle sagerne for de 
erhvervsdrivende, men som ikke vil undergrave principperne for 
afgiftspålæggeise i forbindelse med det indre marked. 
1) EFT nr. L 145 af 13.6.1977, s. 1. 
2) EFT nr. L 387 af 30.12.1992, s. 47. 
3) Rådets direktiv 79/1072/EØF, EFT nr. L 331 af 27.12.1979, s. 11. 
4) Rådets direktiv 86/560/EØF EFT, nr. L 326 af 21.11.1986, s. 40. 
Med henblik herpå har republikken Portugal anmodet om bemyndigelse til 
på grundlag af det sjette momsdirektivs artikel 27 at indføre særlige 
foranstaltninger, der fraviger bestemmelserne i artikel 2, stk. 1, og 
artikel 17. Formålet med sådanne foranstaltninger er at momsfritage de i 
tredje og fjerde led i artikel 9, stk. 2, litra c), omhandlede 
tjenesteydelser samt udførelse af indenlandske varetransportydelser, der 
er direkte knyttet til transport inden for Fællesskabet, under 
forudsætning af at tjenesteydelserne udføres for afgiftspligtige 
personer i andre medlemsstater, som i alle tilfælde ville være 
berettigede til en fuldstændig tilbagebetaling af momsen på disse 
tjenesteydelser ifølge de procedurer, der er fastsat i det ottende og 
det trettende direktiv. Under denne forudsætning ville en sådan 
fravigelse på ingen måde påvirke størrelsen af den afgift, der skal 
betales i det sidste forbrugerled. 
For at opnå fritagelse må en person, der får udført disse 
tjenesteydelser, men som er etableret i en anden medlemsstat, godtgøre 
sin status som afgiftspligtig person, således som angivet i det ottende 
og det trettende direktiv, og han må desuden sørge for at tilbagebetale 
moms på tjenesteydelser, der er blevet fritaget ved en fejltagelse. Det 
vil også være nødvendigt at indføre krav om, at en leverandør af 
tjenesteydelser, som er afgiftspligtig inden for landets område, skal 
anføre de faktiske årsager til momsfritagelsen på fakturaen og kundens 
momsregistreringsnummer i Fællesskabet. 
Da det imidlertid stadig er muligt at anvende toldprocedurer for 
arbejde, på løsøregenstande der indføres midlertidigt i Fællesskabet 
fra tredjelande, gælder anvendelsesområdet for nærværende fravigelse 
ikke sådanne tjenesteydelser, når de præsteres til personer, der ikke er 
etableret inden for Fællesskabet. 
Følgen af denne fravigelse vil blive, at væksten i 
fællesskabsaktiviteten i de pågældende servicesektorer ikke hindres af 
afgiftspålæggelser, der skyldes vanskeligheder med at anvende reglerne 
for tilbagebetaling, og der vil blive tid til at overveje andre mere 
permanente løsninger. 
Kommissionen bemærker, at den foreslåede særlige foranstaltning ikke 
ændrer de grundlæggende principper i det sjette momsdirektiv, især 
vedrørende leveringsstedet, men forenkler tilbagebetalingsordningerne 
for afgifter, der under alle omstændigheder skulle tilbagebetales i 
henhold til det ottende og det trettende direktiv. Derfor har den 
pågældende fravigelse ikke en negativ indvirkning på De Europæiske 
Fællesskabers egne indtægter hidrørende fra merværdiafgiften. 
Kommissionen er overbevist om, at den pågældende foranstaltning 
udelukkende er beregnet på at forenkle procedurerne for 
afgif*- pålæggelsen. Kommissionen finder det derfor hensigtsmæssigt, at 
republikken Portugal får tilladelse til at anvende den påtænkte 
foranstaltning, men at en sådan tilladelse tidsbegrænses til at være 
gældende indtil den 31. december 1995. 
Forslag til 
RÅDETS BESLUTNING 
oa bemyndigelse af republikken Portugal til at traffe en 
undtagelsesforanstaltning fra artikel 2, stk. 1, og 
artikel 17 i sjett« diraktiv 77/388/EØF oa harmonisering 
af medlemsstaternes lovgivning om omsætningsafgifter 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, 
under henvisning til Rådets sjette direktiv 77/388/EØF af 17. maj 1977 
om harmonisering af medlemsstaternes lovgivning om omsætningsafgifter -
Det fælles merværdiafgiftssystem: ensartet beregningsgrundlag, særlig 
artikel 27, 
under henvisning til forslag fra Kommissionen, og 
ud fra følgende betragtninger: 
I henhold til artikel 27, stk. 1, i direktiv 77/388/EØF kan Rådet med 
enstemmighed på forslag af Kommissionen give en medlemsstat tilladelse 
til at indføre særlige foranstaltninger, der fraviger bestemmelserne i 
dette direktiv, for at forenkle afgiftsopkrævningen eller for at undgå 
visse former for svig eller unddragelse; 
ved skrivelse af 28. juli 1993, der indgik til Kommissionen den 2 
september 1993, anmodede republikken Portugal om tilladelse til at 
indføre en foranstaltning, der fraviger artikel 17 i direktiv 
77/388/EØF; 
de øvrige medlemsstater blev den 13. september 1993 underrettet om 
republikken Portugals' anmodning; 
indførelsen af momsovergangsordningen medfører, at visse arbejder 
vedrørende løsøregenstande og visse tjenesteydelser i form af transport 
af goder til det sted, hvor disse tjenesteydelser præsteres, pålægges 
moms uden hensyn til det sted, hvor den afgiftspligtige, der aftager 
disse tjenesteydelser, er i stand til at udøve sin fradragsret, og dette 
resulterer i, at de procedurer om tilbagebetaling, der er fastsat i 
direktiv 79/1072/EØF og 86/560/EØF, i voksende omfang anvendes; 
det forhold, at de tilbagebetalingsprocedurer, der er fastsat i direktiv 
79/1072/EØF og 86/560/EØF, finder større og større anvendelse, kan 
udgøre en hindring for udviklingen i EF-samhandelen inden for visse 
tj enesteydelsesområder; 
den pågældende undtagelsesforanstaltning sigter på at indføre en 
forenkling, der består i at fritage visse tjenesteydelser, der leveres 
til afgiftspligtige personer, der ikke er etableret i indlandet, men 
registreret i Fællesskabet, og for hvilke tjenesteydelser disse 
afgiftspligtige personer under alle omstændigheder ville have ret til 
tilbagebetaling; 
der bør pålægges de afgiftspligtige personer visse forpligtelser for at 
undgå svig og skatteunddragelse; 
det er ønskeligt, at denne fravigelse begrænses til den tid, der er 
nødvendig, for at Rådet på forslag fra Kommissionen kan vedtage en 
endelig løsning; 
den pågældende undtagelsesforanstaltning har ikke indflydelse på 
Fællesskabets egne indtægter, der hidrører fra merværdiafgiften -
VEDTAGET FØLGENDE BESLUTNING: 
Artikel 1 
Uanset bestemmelserne i artikel 2, stk. 1, i direktiv 77/388/EØF er 
republikken Portugal bemyndiget til at fritage de i artikel 3, stk. 1 
og 2, omhandlede tjenesteydelser, der leveres til afgiftspligtige 
personer, der er registreret i en anden medlemsstat end republikken 
Portugal i overensstemmelse med artikel 22, stk. 1, litra c), d) og e) i 
direktiv 77/388/EØF, og som ville have opnået tilbagebetaling efter 
direktiv 79/1072/EØF, hvis disse tjenesteydelser var blevet pålagt 
afgift. 
Artikel 2 
Uanset bestemmelserne i artikel 2, stk. 1, i direktiv 77/388/EØF er 
republikken Portugal bemyndiget til at fritage de i artikel 3, stk. 2, 
omhandlede tjenesteydelser, der leveres til afgiftspligtige personer, 
der er registreret i en anden medlemsstat end republikken Portugal i 
overensstemmelse med artikel 22, stk. 1, litra c), d) og e), i direktiv 
77/388/EØF, og som ville have opnået tilbagebetaling efter direktiv 
86/560/EØF, hvis disse tjenesteydelser var blevet pålagt afgift. 
Artikel 3 
På de i artikel 1 og 2 fastsatte betingelser er republikken Portugal 
bemyndiget til at fritage: 
1. de tjenesteydelser, der er nævnt i artikel 9, stk. 2, litra c), 
tredje og fjerde led, i direktiv 77/388/EØF 
2. de transporttjenesteydelser, der finder sted i indlandet og er 
direkte forbundet med en transport af goder inden for Fællesskabet 
som defineret i artikel 28b, punkt C, stk. 1, i direktiv 77/388/EØF. 
Artikel 4 
Uanset bestemmelserne i artikel 17 i direktiv 77/388/EØF giver de 
tjenesteydelser, der er omhandlet i artikel 3 og leveret på de i 
artikel 1 og 2 fastsatte betingelser, fradragsret. 
Artikel 5 
For at opnå fritagelse for afgiften i overensstemmelse med artikel 1 
og 2 skal den afgiftspligtige person: 
1. For tjenesteydelser omhandlet i artikel 3, stk. 1: 
- være i besiddelse af en attest, der viser, at aftageren er 
afgiftspligtig, og som er udstedt som fastsat i direktiv 
79/1072/EØF og 86/560/EØF 
- være i besiddelse af en erklæring, hvorved aftageren erkender sig 
solidarisk ansvarlig for betaling af den skyldige afgift på 
transaktioner, som uberettiget er blevet fritaget, og forpligter 
sig til at tilbagebetale denne afgift til tjenesteyderen 
på fakturaen nævne grunden til fritagelsen og aftagerens 
registreringsnummer. 
2. For tjenesteydelser omhandlet i artikel 3, stk. 2: 
- opfylde de i stk. 1 nævnte forpligtelser 
- bevise, at transporttjenesteydelsen er direkte forbundet med en 
transport inden for Fællesskabet som defineret i artikel 28b, 
punkt C, stk. 1, i direktiv 77/388/EØF. 
Artikel 6 
Republikken Portugal bemyndiges til at anvende denne 
forenklingsforanstaltning indtil den 31. december 1995. 
Artikel 7 
Denne beslutning er rettet til republikken Portugal. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(93) 450 endelig ud g. 
DOKUMENTER 
DA 09 
Katalognummer : CB-CO-93-497-DA-C 
ISBN 92-77-59514-0 
Kontoret for De Europæiske Fællesskabers Officielle Publikationer 
1^2985 Luxembourg